ddrg/super_eurlex huggingface dataset:
20.

ako príklad uvádza Waleský úrad pre správu európskych fondov (Wales European Funding Office – WEFO) a jeho zámer na integrovanie európskych fondov vo Walese vytvorením jednotného portálu, ktorý by poskytoval prístup k informáciám o všetkých fondoch zahrnutých do nariadenia o spoločných ustanoveniach; zdôrazňuje potenciál portálu WEFO, ktorý zahrnie spoločnú platformu s jednotnou aplikáciou, platbami, monitorovaním a hodnotiacim procesom pre všetky fondy zahrnuté do nariadenia o spoločných ustanoveniach; zdôrazňuje, že tento prístup by umožnil ľahšie určovať potenciálne synergie a integráciu medzi finančnými tokmi, čím by sa harmonizoval a zjednodušil proces podávania žiadostí o príspevok z európskych fondov;
21.

povzbudzuje členské štáty, aby uplatňovali konsolidačné postupy na strane príjmov so zameraním na zlepšovanie daňovej disciplíny a zvyšovanie rovnosti medzi občanmi, najmä pokiaľ ide o boj proti daňovým podvodom a daňovým únikom; domnieva sa, že pokiaľ to nebude dostatočné, malo by sa zvážiť rozšírenie daňového základu, a to aj s ohľadom na zníženie hospodárskych a sociálnych rozdielov; domnieva sa, že treba zvýšiť úsilie na boj proti daňovým únikom a podvodom;
A.

keďže s rozvojom právomocí Európskej únie sú občania stále priamejšie konfrontovaní so správnymi orgánmi Únie bez toho, že by mali príslušné procesné práva, ktoré by proti nim mohli uplatniť v prípadoch, keď by sa takéto kroky mohli ukázať ako nevyhnutné;
28.

vyzýva Komisiu, aby čo najskôr predložila Parlamentu a Rade správu, v ktorej preskúma uskutočniteľnosť alternatív a podľa okolností predloží návrhy, pokiaľ ide o plán na spoločnú emisiu nástrojov verejného dlhu s prihliadnutím na finančné, rozpočtové a právne hľadiská; v tejto súvislosti a v súlade so správou Hermana Van Rompuya z 12. októbra 2012 sa domnieva, že Komisia by mala venovať osobitnú pozornosť uskutočniteľnosti zriadenia umorovacieho fondu, ktorý by spájal dočasnú spoločnú emisiu dlhových nástrojov a prísne pravidlá fiškálnych úprav pre tie krajiny, ktorých zadlženosť presiahne 60 % HDP, pričom zúčastnené krajiny by sa podujali uhradiť svoje splátky, čo by im umožnilo znížiť nadmerný dlh počas obdobia 25 rokov, ktoré je dlhšie, ako je obdobie stanovené v obnovenom Pakte stability a rastu, ale v praxi si rovnako vyžaduje dostatočný hospodársky rast a veľmi prísnu finančnú disciplínu;
16.

zdôrazňuje, že nikto by nemal byť podrobený manželstvu bez súhlasu alebo na základe nátlaku či donútenia; zdôrazňuje, že žiadna obeť by nemala byť nútená vydať sa za svojho útočníka a že obeti by sa mala poskytnúť dodatočná pomoc, aby sa zabránilo sociálnemu tlaku, aby tak urobila;
—

so zreteľom na správu MOP s názvom „Práca na globálnom Juhu: výzvy a alternatívy pre pracovníkov“ (Labour in the Global South: Challenges and alternatives for workers),
33.

trvá na tom, že vždy, keď je to možné, pomoc EÚ v Africkom rohu by nemala mať podobu priamej rozpočtovej podpory, ale mala by sa poskytovať na dosahovanie konkrétnych cieľov na základe jasných ukazovateľov výkonnosti; domnieva sa, že ak musí mať pomoc podobu rozpočtovej podpory, mala by byť podmienená dosiahnutím konkrétnych cieľov; domnieva sa, že programy zamerané na podporu stratégie EÚ pre oblasť Afrického rohu by mali mať možnosť ťažiť zo zlučovania zdrojov, t. j. financovanie pre takéto programy by malo byť otvorené pre ostatných medzinárodných darcov na základe jasných spoločných noriem, aby sa umožnil koordinovaný, jednotný prístup zo strany všetkých darcov a minimálne riziko konfliktných prístupov alebo duplicít; podobne sa domnieva, že EÚ by mala mať možnosť zúčastňovať sa na financovaní programov tretích strán v regióne za predpokladu, že možno zaistiť úplné dodržanie pravidiel finančnej pomoci EÚ pre tretie krajiny;
AH.

keďže európsky štatút vzájomných spoločností by poskytol spôsob na podporu modelu vzájomnosti v rozšírenej Únii, najmä v nových členských štátoch, kde tento model niektoré právne systémy nepokrývajú; keďže nariadenie Únie, ktoré by, prirodzene, platilo v celej Únii, by poskytlo dvojitú výhodu v tom, že by týmto krajinám poskytlo európsky referenčný štatút, a v tom, že by prispelo k zlepšeniu postavenia a verejnému profilu tohto typu podnikov;
K.

keďže verejná mienka v Egypte je veľmi kritická voči obmedzovaniu slobody prejavu; keďže trestný zákonník a nedávno prijatá ústava by mohli vážne obmedziť slobodu prejavu tak na internete, ako aj mimo neho; keďže občianske a digitálne slobody umožňujú uplatňovanie všeobecných ľudských práv a mali by sa zachovávať v akomkoľvek období; keďže fyzické násilie a obťažovanie namierené voči novinárom sa výrazne zintenzívnili; keďže bolo začatých viacero súdnych konaní proti opozičným médiám za urážku prezidenta; keďže pokračujú trestné stíhania novinárov, najmä z opozičných médií, a komikov, ako sú Gamal Fahmy, Bassem Youssef a Okasha Tawfiq; keďže súdom bolo predložených 24 údajných prípadov urážky prezidenta; keďže počet prípadov hanobenia sa zvýšil, odkedy nastúpil do úradu prezident Mursí;
—

so zreteľom na súhrnnú správu s názvom Šieste zasadnutie Európskeho fóra pre integráciu: Účasť krajín pôvodu na procese integrácie (Sixth meeting of the European Integration Forum: The involvement of countries of origin in the integration process), Brusel, 9. a 10. novembra 2011,
28.

vyzýva členské štáty, aby posúdili študijné programy a obsah školských učebníc s ohľadom na uskutočnenie reformy, ktorá by viedla k začleneniu rodových otázok ako prierezovej problematiky do všetkých učebných materiálov vrátane materiálov pre najnižšie stupne vzdelávania, a to tak v záujme odstránenia rodových stereotypov, ako aj zviditeľnenia prínosu a úlohy žien v dejinách, literatúre, umení atď.;
28.

žiada Komisiu a členské štáty, aby do všetkých politík v oblasti zamestnanosti zahrnuli celkový prístup k rodovej rovnosti, prijali opatrenia potrebné na podporu návratu žien do práce, a to nielen na nižšej, ale aj na riadiacej úrovni, a aby tento prístup začlenili do usmernení Únie pre zamestnanosť; trvá na tom, že je potrebné zabezpečiť riadne rodové rozpočtovanie, najmä v súvislosti s nasledujúcim viacročným finančným rámcom na obdobie 2014 – 2020, s cieľom dosiahnuť ciele stanovené v pakte pre rodovú rovnosť, ako aj v stratégii 2020;
24.

podporuje myšlienku mnohých poslankýň v týchto krajinách, že práva žien a rodová rovnosť, ako aj aktívna účasť žien v politickom, hospodárskom a sociálnom živote prostredníctvom podpory ich znalostí a bojom proti diskriminácii by sa lepšie zavádzali do právnych predpisov, ak by sa zriadil ženský výbor alebo osobitný parlamentný výbor pre rodovú rovnosť tam, kde ešte neexistuje, ktorý by sa zaoberal touto otázkou a zaistil by uplatňovanie hľadiska rodovej rovnosti v parlamentnej činnosti;
3.

keďže KĽDR zrušila všetky pakty o neútočení, ktoré uzavrela s Kórejskou republikou, ukončila prevádzku horúcej linky so Soulom a zatvorila spoločné hraničné priechody, pričom uviedla frontové vojská do stavu pohotovosti pre prípad vojny; víta ďalšie sprísnenie sankcií Rady a hlasovanie Bezpečnostnej rady OSN 7. marca 2013 po najnovšej jadrovej skúške; vyzýva KĽDR, aby si zvolila konštruktívnejšiu cestu zapojenia sa do medzinárodného spoločenstva, ktorá by napomohla stabilitu regiónu a zlepšila životné podmienky severokórejského ľudu;
57.

víta začlenenie sociálneho rozmeru do Plánu postupu v energetike do roku 2050; domnieva sa, že v tomto smere treba venovať osobitnú pozornosť energetickej chudobe a zamestnanosti; pokiaľ ide o energetickú chudobu, trvá na tom, že energia by mala byť dostupná pre všetkých, a vyzýva Komisiu, členské štáty, miestne úrady a príslušné sociálne subjekty, aby spolupracovali na riešeniach upravených na situácie, ako je chudoba, pokiaľ ide o elektrinu a teplo, s osobitným dôrazom na ohrozené nízkopríjmové domácnosti, ktoré sú vyššími cenami energií najviac postihnuté; domnieva sa preto, že taká stratégia by mala podporovať energetickú efektívnosť a úspory, pretože je to jeden z najúčinnejších spôsobov, ako znížiť účty za energie, a mala by analyzovať vnútroštátne opatrenia, ako sú zdanenie, verejné obstarávanie, ceny za vykurovanie atď., najmä kde bránia investíciám do energetickej efektívnosti alebo optimalizácii výroby a využívania tepla, a poskytovať poradenstvo o dobrej a zlej praxi; zdôrazňuje, že je dôležité vytvárať a oznamovať viac opatrení v oblasti zvyšovania energetickej efektívnosti, stimulovať činnosť na strane dopytu i na strane ponuky a organizovať informačné kampane zamerané na zvýšenie nevyhnutných zmien v správaní; žiada členské štáty, aby pravidelne podávali správy o opatreniach prijatých na ochranu domácností trpiacich v dôsledku rastúcich výdavkov za energie a energetickej chudoby; žiada Komisiu, aby v súvislosti so zamestnanosťou podporovala opatrenia na prispôsobenie vzdelávania, preškoľovania a rekvalifikácie s cieľom pomôcť členským štátom dosiahnuť, aby bolo možné využiť kvalifikovanú pracovnú silu pri prechode na iné zdroje energie; žiada Komisiu, aby do konca roka 2013 poskytla Parlamentu viac informácií o vplyve tohto prechodu na zamestnanosť v odvetví energetiky, priemyslu a služieb a aby vytvorila konkrétne mechanizmy na pomoc príslušným pracovníkom a odvetviam; odporúča, aby členské štáty brali do úvahy externé náklady a prínosy výroby a spotreby energie, ako sú napr. zdravotné výhody zo zlepšenia kvality ovzdušia; domnieva sa, že sociálny dialóg o dôsledkoch Plánu postupu v energetike, ktorý by mal zahŕňať všetky zúčastnené strany, je kľúčovým faktorom a zostane to tak aj počas prechodu;
L.

keďže so zreteľom na fakt, že práce boli buď ukončené alebo tesne pred ukončením, Komisia namiesto podania žaloby proti Rakúsku na Súdnom dvore Európskej únie uprednostnila hľadanie dohody s rakúskymi orgánmi, čím by sa táto situácia čo najlepšie napravila; keďže Komisia súhlasila s rakúskymi orgánmi, aby vykonali posudzovanie vplyvov na životné prostredie ex post, aby sa okrem iného určilo, aké zmierňujúce opatrenia by boli potrebné na zníženie vplyvov hluku na obyvateľov, ktorí žijú v blízkosti letiska;
21.

nabáda EÚ, aby spolupracovala so sociálnymi partnermi a ďalšími zainteresovanými stranami na európskej, národnej a regionálnej úrovni s cieľom vypracovať a vymieňať si akčné plány riadenia azbestu a jeho odstraňovania tam, kde je to potrebné, v záujme zlepšenia bezpečnosti. Tieto plány by mali zahŕňať: návrhy právnych predpisov; vzdelávanie a informovanosť; odborné vzdelávanie zamestnancov verejného sektora; národné a medzinárodné vzdelávanie; programy financovania likvidácie azbestu; informačné kampane súvisiace s likvidáciou azbestu a výrobkov obsahujúcich azbest z budov (a to aj počas jeho odstraňovania z budov), verejných zariadení a skládok bývalých azbestových tovární; čistenie priestorov a budovanie zariadení na odstraňovanie azbestu a odpadu s obsahom azbestu; kontrolu účinnosti existujúcich právnych požiadaviek; posudzovanie vystavenia personálu na rizikových miestach; a ochranu zdravia;
D.

keďže by sa malo zvážiť ustanovenie trvalého systému rozdelenia kresiel v Európskom parlamente súbežne s revíziou hlasovacieho systému v Rade, a to v rámci celkovej reformy inštitúcií Únie, ktorá sa má určiť na konvente zvolanom na základe článku 48 ods. 3 ZEÚ, a keďže v tejto reforme by sa malo uznať, že v súlade so zmluvami je základom demokracie Únie zastúpenie občanov i členských štátov;
F.

keďže Komisia navrhuje v článku 1 písm. c) svojho návrhu nariadenia začlenenie definície absintu do prílohy II k nariadeniu (ES) č. 110/2008, ktorou by sa stanovil minimálny obsah anetolu 0,5 g/l;
A.

keďže Pakistan je podľa WHO jednou z posledných troch krajín, kde je detská obrna ešte stále endemická a kde bolo v roku 2011 zaznamenaných 198 prípadov nakazenia; keďže podľa WHO by neúspešné zastavenie detskej obrny znamenalo vážnu hrozbu pre zdravie v regióne aj mimo neho, pretože obrna je vysoko nákazlivá;
42.

zdôrazňuje potrebu uskutočnenia nevyhnutných reforiem s cieľom zabezpečiť udržateľnosť systémov dôchodkového zabezpečenia; domnieva sa, že vek odchodu do dôchodku by sa mohol hodnotiť na základe vývoja očakávanej dĺžky života, ale pripomína, že stále existuje snaha o zvýšenie riadneho veku odchodu do dôchodku bez zvýšenia povinného veku odchodu do dôchodku obmedzením počtu osôb predčasne odchádzajúcich z trhu práce; domnieva sa, že na úspešné zvýšenie riadneho veku odchodu do dôchodku treba, aby reformy systémov dôchodkového zabezpečenia boli sprevádzané politikami, ktoré obmedzujú prístup k systémom predčasného odchodu do dôchodku a iným spôsobom predčasného odchodu, rozvíjajú možnosti zamestnávania starších zamestnancov a prístup k celoživotnému vzdelávaniu, a zavedením daňových zvýhodnení poskytujúcich stimuly na dlhšie zotrvanie v práci a podporovaním aktívneho a zdravého starnutia;
26.

so záujmom sleduje diskusie o legislatívnom návrhu o transparentnosti sociálnych a environmentálnych informácií poskytovaných podnikmi; želá si, aby bol prijatý legislatívny návrh, ktorý by umožnil zachovať čo najväčšiu flexibilitu konania, s cieľom zohľadniť viacrozmerný charakter SZP a jej diferencované uplatňovanie v podnikoch, spolu s dostatočnou úrovňou porovnateľnosti na splnenie potrieb investorov a iných zúčastnených strán, ako aj potrebu poskytnúť spotrebiteľom jednoduchý prístup k informáciám o vplyve podnikov na spoločnosť vrátane hľadísk správy vecí verejných a metodiky nákladov na životný cyklus; domnieva sa, že informácie o udržateľnosti by mali tam, kde je to vhodné, zahŕňať aj subdodávateľský a dodávateľský reťazec a mali by sa zakladať na všeobecne uznávaných metodikách, ako je globálna iniciatíva pre podávanie správ alebo Rada pre integrované podávanie správ; požaduje, aby sa na MSP uplatňovala výnimka alebo zjednodušený rámec;
29.

vyzýva členské štáty, aby obmedzili administratívnu záťaž spojenú so zakladaním a fungovaním MSP, a to so zreteľom na rozdiely medzi krajinami v tejto oblasti, ktoré bránia dokončeniu jednotného trhu; zdôrazňuje, že je dôležité znížiť počet dní potrebných na založenie nového podniku; žiada Komisiu, aby preskúmala najlepšie možné postupy, ktoré by sa mali zaviesť v členských štátoch; vyzýva Komisiu, aby preskúmala možnosť zaviesť pre MSP jednotné identifikačné číslo uložené v jednotnej európskej databáze MSP obsahujúcej všetky finančné údaje, čo by MSP uľahčilo podávanie žiadostí o účasť na programoch EÚ a vnútroštátnych programoch a o poskytnutie finančných prostriedkov z týchto programov; pripomína, že pri zavádzaní takéhoto identifikačného čísla MSP je nutné venovať pozornosť zásadám ochrany údajov;
77.

zdôrazňuje význam zaručenia zdravia a bezpečnosti pri práci ako predpokladu udržateľného pracovného života a aktívneho starnutia, a to najmä pre pracovníkov so zdravotným postihnutím alebo s chronickými ochoreniami; poukazuje na to, že kľúčovú úlohu by mohli zohrávať IKT a stroje, ktoré by našim starnúcim pracovníkom uľahčovali fyzické úlohy; vyzýva Komisiu a členské štáty, aby tam, kde je to vhodné, takéto technológie podporovali; víta uznanie významu prevencie v prvom pilieri strategického vykonávacieho plánu; je presvedčený, že prevencia takisto zohráva rozhodujúcu úlohu v práci tým, že zlepšuje zdravie pri práci, čím znižuje tlak na systémy zdravotnej starostlivosti a dlhodobej starostlivosti;
—

Európsky parlament by mal byť v súlade so zmluvami zapojený do prípravy rámca pre správu jednotného trhu. Mal by byť tiež zapojený, a Rada by s ním mala minimálne konzultovať, do prijímania ostatných opatrení potrebných na posilnenie správy jednotného trhu, a to aj v súvislosti s cieľmi, prioritami a plánovanými politickými opatreniami Únie.
30.

nabáda Komisiu, aby zahrnula kapitoly o obchode a udržateľnom rozvoji do bilaterálnych obchodných dohôd so záväznými environmentálnymi a pracovnými pravidlami a doložkami o sociálnej zodpovednosti podnikov; domnieva sa, že Komisia by okrem toho mala poskytnúť spoluprácu s cieľom pomôcť rozvojovým a najmenej rozvinutým krajinám dodržiavať tieto normy; domnieva sa, že výrazné zapojenie občianskej spoločnosti do monitorovania vykonávania týchto kapitol zvyšuje informovanosť o environmentálnych a sociálnych normách a zlepšuje ich prijímanie;
10.

žiada ďalšie opatrenia na vytvorenie profesionálnej efektívnej a nestrannej verejnej správy založenej na zásluhách, ktorá by v praxi mala predstavovať službu pre občanov; zdôrazňuje, že by sa to malo uskutočniť spôsobom, ktorý je finančne udržateľný, a s primeranými overovacími mechanizmami; víta komplexnú reformu verejného sektora zameranú na racionalizáciu a modernizáciu a vyzýva na jej vykonanie;
1.

je presvedčený, že pre zachovanie konštruktívneho vzťahu je nevyhnutné, aby sa obe strany opäť zapojili do rokovacieho procesu; zdôrazňuje, že je dôležité vytvoriť podmienky pre konštruktívny dialóg a základy pre vzájomné porozumenie; konštatuje, že by to malo vychádzať zo spoločných hodnôt demokracie, právneho štátu a dodržiavania ľudských práv; vyjadruje uznanie Komisii a Turecku za vykonávanie pozitívnej agendy, čo ukazuje, ako by Turecko a EÚ mohli pokročiť vo svojom dialógu a dosiahnuť vzájomné porozumenie, pozitívne zmeny a potrebné reformy pri obojstrannej zaangažovanosti a vytýčení jasných cieľov;
C.

keďže znižovanie chudoby a plnenie rozvojových cieľov tisícročia sú ústrednými prvkami rozvojovej politiky EÚ a mali by tiež viesť obchodnú politiky EÚ smerom k rozvojovým krajinám; keďže do tej politiky by malo byť zakomponované aj presadzovanie ľudských práv, ktoré by mali prispievať k tomu, aby sa postoj EÚ k rozvoju zakladal na ľudských právach;
45.

víta dôležité kroky, ktoré sa prijali na uplatňovanie inkluzívneho vzdelávania a ktoré viedli k markantnému zvýšeniu podielu rómskych detí zapísaných do základnej školy, pričom dnes dokončia základnú školu dve rómske deti z troch v porovnaní s jedným dieťaťom zo štyroch pred niekoľkými rokmi; je stále znepokojený z pokračujúceho nízkeho podielu rómskych detí navštevujúcich strednú školu a zo skutočnosti, že 70 % rómskych detí nechodí do školy vôbec; vyzýva srbskú vládu na zabezpečenie toho, aby všetky rómske deti a mladí ľudia dostali rovnakú šancu alebo druhú šancu na návrat do školy; zdôrazňuje, že rovnaký prístup ku kvalitnému vzdelávaniu detí je mimoriadne dôležitý pre deti zo sociálne znevýhodneného prostredia a je najdôležitejším prvkom na rozbitie medzigeneračného cyklu chudoby a sociálneho vyčlenenia; so znepokojením konštatuje, že malé deti nepomerne zasiahla hospodárska kríza, čo sa odráža v dramatickom zvýšení podielu detí žijúcich v absolútnej chudobe v rokoch 2008 až 2010; pripomína, že chudoba detí úzko a trvalo súvisí s horším telesným zdravím, pomalším kognitívnym vývojom, so zlými výsledkami v škole a sociálnymi rizikami, čo má za následok vyššie náklady na právny systém a systém sociálnej ochrany; vyzýva srbskú vládu, aby konala v záujme riešenia detskej chudoby a sociálneho vyčlenenia;
—

so zreteľom na vyhlásenie Medzinárodného partnerstva ľudské práva (International Partnership for Human Rights – IPHR) z 20. marca 2013 s názvom Prehľad otázok týkajúcich sa ľudských práv v Kazachstane („Overview of Human Rights concerns in Kazakhstan“),
4.

víta významný pokrok, ktorý Chorvátsko dosiahlo pri dokončení úloh stanovených v komplexnej monitorovacej správe Komisie, a vyzýva vládu a parlament, aby do 1. júla 2013 vyriešili všetky zostávajúce problémy a pokročili vo všetkých ostatných nevyhnutných reformách; nabáda Chorvátsko, aby rešpektovalo a plnilo všetky svoje záväzky vyplývajúce z prístupových rokovaní, aby bolo ako nový členský štát riadne pripravené, pretože je to v záujme Chorvátska aj EÚ; zdôrazňuje, že tento proces by sa mal vykonávať transparentne a inkluzívne a že by sa doň mal v čo najväčšom rozsahu zapájať chorvátsky parlament a občianska spoločnosť;
35.

považuje za poľutovaniahodné, že pokiaľ ide o dialóg medzi EÚ a Čínou o ľudských právach, stále pretrváva nedostatočný pokrok a neschopnosť docieliť konkrétne a viditeľné výsledky; pripomína, že pri prijatí novej stratégie EÚ pre ľudské práva sa ministri zahraničných vecí EÚ v júni 2012 zaviazali, že EÚ bude odteraz „dôrazne nastoľovať otázky ľudských práv vo všetkých príslušných formách dvojstranného dialógu, a to aj na najvyššej úrovni“; vyzýva novovymenovaného osobitného zástupcu EÚ pre ľudské práva, ESVČ, Radu a Komisiu, aby zvýšili úsilie o podnietenie tohto procesu a na dosiahnutie väčšej účinnosti tohto dialógu a orientácie na výsledky, a to aj prostredníctvom prípravných stretnutí s medzinárodnými a miestnymi organizáciami občianskej spoločnosti a mimovládnymi organizáciami za prítomnosti orgánov oboch strán; zastáva názor, že takýto dialóg by mal byť súčasťou všetkých stykov s predstaviteľmi strategických partnerov, napríklad Číny; zdôrazňuje význam dôsledného riešenia všetkých problémov týkajúcich sa ľudských práv a zásad právneho štátu v Číne a v EÚ; zastáva názor, že samity EÚ a Číny a ich rozhovory o ľudských právach by mali obsahovať súbor transparentných otázok na diskusiu a konkrétne kritériá; naliehavo žiada vysokú predstaviteľku EÚ pre zahraničné veci a bezpečnostnú politiku pani Catherine Ashtonovú, aby vyjadrila svoje znepokojenie nad porušovaním ľudských práv v Číne a verejne poukázala na konkrétne prípady a otázky, o ktorých sa s čínskymi predstaviteľmi diskutovalo na jednotlivých stretnutiach; podporuje predstaviteľov členských štátov, aby súdržným a koordinovaným spôsobom dodržiavali tú istú líniu; vyzýva spoločnosti EÚ, ktoré vyvíjajú aktivity v Číne, aby dodržiavali hlavné zásady OSN v oblasti podnikania a ľudských práv, a naliehavo žiada EÚ a členské štáty, aby pozorne sledovali ich dodržiavanie;
15.

pripomína, že ak VFR nebude schválený do konca roka 2013, stropy a iné ustanovenia týkajúce sa roku 2013 sa predĺžia až do prijatia nového VFR; poukazuje na to, že v takom prípade by bol pripravený dohodnúť sa na rýchlej dohode s Radou a Komisiou o prijatí internej štruktúry VFR s cieľom zohľadniť politické priority Únie a zabezpečiť, aby sa do roku 2014 zaviedli príslušné právne základy pre všetky politiky a programy EÚ;
10.

opätovne požaduje zahrnutie Európskeho rozvojového fondu (ERF) do rozpočtu v budúcom programovom období, prípadne od roku 2021, a celkový prenos do oddielu 4 VFR (Európa vo svete), čo by prispelo k účinnejšej podpore priorít Únie a tematickej podpore a zvýšilo by to demokratickú kontrolu, zviditeľnenie, predvídateľnosť, ako aj jednotnosť činnosti EÚ ako najväčšieho poskytovateľa rozvojovej pomoci vo svete;
26.

víta nadchádzajúcu revíziu smernice o jadrovej bezpečnosti, ktorá by mala byť vo svojej podstate ambicióznejšia a mala by viesť k možnosti zaviesť významné zlepšenia v oblastiach, ako sú bezpečnostné postupy a rámce – najmä prostredníctvom vymedzenia a uplatňovania záväzných noriem jadrovej bezpečnosti, ktoré odrážajú najmodernejšie postupy v EÚ v technickej, regulačnej a prevádzkovej oblasti – ako aj úloha a prostriedky pre regulačné orgány, a najmä by mala posilniť nezávislosť, otvorenosť a transparentnosť regulačných orgánov, pričom by sa malo posilniť aj monitorovanie a partnerské preskúmanie; zdôrazňuje, že preskúmanie právneho rámca jadrovej bezpečnosti by malo zohľadňovať prebiehajúce medzinárodné aktivity, napríklad na úrovni MAAE;
—

so zreteľom na dokument The impacts of endocrine disrupters on wildlife, people and their environments (Vplyv látok narušujúcich endokrinný systém na voľne žijúce zvieratá, ľudí a ich životné prostredie), the Weybridge+15 (1996 – 2011) správa (ISSN 1725-2237),
38.

naliehavo vyzýva Komisiu, aby zriadila inšpekčné oddelenie pre environmentálne právo, úlohou ktorého bude dohliadať a pomáhať pri vykonávaní právnych predpisov v oblasti životného prostredia; žiada, aby toto oddelenie používalo nové technológie a spolupracovalo s miestnymi agentúrami s cieľom udržať nízke náklady na inšpekcie; zastáva názor, že toto oddelenie by malo fungovať na základe platby a že výnosy by mali smerovať do rozpočtu EÚ a mali by sa vyhradiť pre služby spojené s lepším vykonávaním právnych predpisov;
5.

vyjadruje znepokojenie nad palestínskymi zadržiavanými osobami držanými v administratívnej väzbe bez obvinenia; zdôrazňuje, že tieto zadržiavané osoby by mali byť obžalované a postavené pred súd, pričom by im mali byť poskytnuté súdne záruky v súlade s medzinárodnými štandardmi, alebo by mali byť okamžite prepustené;